Приложение ІІ от Регламент (ЕС) № 2015/2282 в частта му на приложение ІІІ.А към Регламент (ЕО) № 794/2004

СТАНДАРТЕН ФОРМАТ ЗА ДОКЛАДВАНЕ ЗА СЪЩЕСТВУВАЩИ ДЪРЖАВНИ ПОМОЩИ

(Настоящият формат обхваща всички сектори с изключение на селското стопанство)

Информацията относно целта на помощта и сектора/ите, към който/които е насочена тя, е тази към момента на одобряване на помощта и е свързана с правния инструмент, който представлява основанието, съгласно което се одобрява и предоставя помощта. Виж и допълнителните указания на стр. 2.

Включва се посочената по-долу информация:

1. Наименование
2. Номер на помощта
3. Предходни номера на помощта (например след подновяване на схема)
4. Сектор(и)

Класификацията на секторите се базира до голяма степен на класификацията на NACE[[1]](#footnote-1) [на ниво трицифрен код].

1. Цел(и)
2. Регион(и)

Помощта може да бъде предвидена изключително за специфичен регион или група региони към момента на нейното одобряване в съответствие с член 107, параграф 3, букви а) или в) от ДФЕС.

1. Категория на инструмента(ите) на помощта

Прави се разграничение между няколко категории (безвъзмездни средства, субсидирани услуги, лихвени субсидии, заеми, гаранции, данъчни облекчения, възстановяеми аванси, участие със собствен капитал, друго).

1. Вид на помощта

Прави се разграничение между три категории: схема, индивидуално заявление по схема, индивидуална помощ, предоставена извън схема (ad hoc помощ).

(9) Разходи

По правило стойностите следва да се изразяват с оглед на действителните разходи (или действително пропуснатите приходи при данъчни облекчения). Когато данните за плащанията не са достъпни, се посочват поетите задължения или бюджетните кредити. За всеки инструмент за помощ в рамките на една схема на помощ или индивидуална помощ се представят отделни стойности на разходите (например за безвъзмездна помощ, заеми и др.). Същото важи и когато една схема на помощ или индивидуална помощ има няколко цели за подпомагане. Стойностите се посочват в национална валута. Предоставят се разходите за годините t-1, t-2, t-3, t-4 и t-5[[2]](#footnote-2). Размерът на помощта по всяка мярка за подпомагане следва да бъде посочен като обща сума на националното и европейското финансиране, като се посочи и процента на национално съфинансиране. Освен това, когато инструментът на помощ по дадена мярка представлява заем, капиталово участие, гаранция, данъчно предимство или освобождаване от данъци или други форми на данъчни облекчения и данъчно отсрочване/разсрочване, стойността на разходите по конкретната мярка следва да бъде посочена освен като елемент на помощ и като номинален размер[[3]](#footnote-3) на финансирането.

***Допълнителни указания във връзка с годишното докладване:***

* ***Предходни номера на мярката за помощ (например след нейното подновяване/удължаване/изменение) –*** ако стара мярка за подпомагане бъде продължена с нов номер на помощта, предоставен от ЕК, под стария номер на помощта се докладват разходите, които са били направени до датата на изтичане на срока на действие на старата мярка, след което тази мярка се докладва като изтекла. От момента, в който новата мярка започне да действа, разходите, които са били направени от датата на влизане в сила на мярката с нов номер на помощта, се докладват под новия номер.
* Когато е ***изтекъл срокът на действие само на един инструмент на помощ и/или само на една цел*** за подпомагане в рамките на една и съща мярка, а останалите инструменти и/или цели все още са активни, този конкретен инструмент и/или цел следва да бъде/ат докладван/и като изтекъл/и.
* ***Мерки за подпомагане, по които ЕК е разпоредила възстановяване на помощта*** – следва да се докладва пълният размер на **изплатената** помощ, независимо от факта, че помощта е била частично или напълно възстановена.
* ***Когато докладваният размер на помощта превишава предвидения бюджет на мярката*** – за мерките, извън тези под режим групово освобождаване, ако общият размер на помощта превишава общия бюджет на мярката, съответният администратор на помощ следва да предостави коментар защо бюджетът е бил превишен. За мерките под режим групово освобождаване, ако общият годишен размер на помощта за отчетната година превишава предвидения годишен бюджет по мярката с повече от 20 %, съответният администратор на помощ следва да предостави коментар защо годишният бюджет е надхвърлен с повече от 20 %.
* В случаите на ***индивидуално заявление за помощ в рамките на даден схема***, се докладва стойността на разходите за държавна помощ по това индивидуално заявление за помощ ***веднъж самостоятелно и още веднъж като част от общата стойност на разходите по съответната схема***.

1. NACE Rev. 2 или последващо законодателство, с което се изменя или заменя; NACE е статистическата класификация на икономическите дейности в Европейския съюз, определена в Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2, и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1). [↑](#footnote-ref-1)
2. Където t е годината на поискване на данните. [↑](#footnote-ref-2)
3. Например: заем от 100 млн. евро се отпуска по определена мярка за помощ. Следователно, номиналният размер на заема е 100 млн. евро, а елементът на помощта е много по-малък, например 1 млн. евро.

   Държавите-членки следва да изчисляват елемента на помощ по такъв начин, че той да отразява точно пазарните условия. В Съобщението на Комисията относно преразглеждане на метода за определяне на референтните и сконтовите лихвени проценти се предлагат повече насоки относно това: http://ec.europa.eu/competition/state\_aid/legislation/reference\_rates.html [↑](#footnote-ref-3)